Diari Oficial de la Generalitat Valenciana


Sumari del DOGV 7756, del 08-04-2016 (2016/2268)

ORDRE JUS/479/2016, de 28 de març, per la qual s'aproven les llistes provisionals d'admesos i exclosos en els processos selectius per a ingrés, pel sistema general d'accés lliure, als cossos de tramitació processal i administrativa i d'auxili judicial de l'Administració de Justícia
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7756

Data del DOGV
:   08-04-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/2268


Data del document
:   28-03-2016

Organisme emissor
:   Ministeri de Justícia

Tipus de document
:   Ordre

Anàlisi jurídica

ORDRE JUS/479/2016, de 28 de març, per la qual s'aproven les llistes provisionals d'admesos i exclosos en els processos selectius per a ingrés, pel sistema general d'accés lliure, als cossos de tramitació processal i administrativa i d'auxili judicial de l'Administració de Justícia [2016/2268]  
Finalitzat el termini de presentació d'instàncies, i de conformitat amb el que estableix l'article 20 del Reial Decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de Justícia i la disposició desena de l'Ordre JUS/2170/2015, de 14 d'octubre (BOE 19 d'octubre), per la qual s'estableixen les bases comunes que regiran els processos selectius per a l'ingrés o accés als cossos de funcionaris al servici de l'Administració de Justícia,  
  
Aquest Ministeri ha resolt:  
  
Primer  
Aprovar les relacions provisionals d'aspirants admesos i exclosos de les proves selectives per a ingrés en el cos de tramitació processal i administrativa, pel sistema general d'accés lliure, i en el cos d'auxili judicial, convocades per Ordre JUS/2684/2015 i JUS/2681/2015, d'1 de desembre (BOE 15 de desembre), respectivament, i publicar en l'annex d'aquesta ordre les relacions provisionals d'aspirants exclosos de les proves d'accés al cos de tramitació processal i administrativa, sistema d'accés lliure, i d'auxili judicial, amb indicació de les causes d'exclusió.  
  
Segon  
Les llistes certificades completes quedaran exposades al públic en la pàgina web del Ministeri de Justícia www.mjusticia.es, en les pàgines web de les comunitats autònomes que convoquen places, i en el punt d'accés general del Ministeri d'Hisenda i Administracions Públiques www.administracion.gob.es.  
  
Els aspirants hauran de comprovar no sols que no figuren en la relació d'exclosos sinó, a més, que els seus noms i la resta de dades consten correctament en la relació d'admesos.  
  
Tercer  
La inclusió d'aspirants en la relació d'admesos a les proves selectives, pel torn general i per la quota de reserva de discapacitats no suposa en cap cas el reconeixement per part de l'Administració que reuneixen els requisits generals o particulars exigits en l'ordre de convocatòria. La seua acreditació i verificació tindrà lloc per als aspirants que superen el procés selectiu, tal com s'indica en l'article 23 del Reial Decret 1451/2005, de 7 de desembre; en la disposició quinzena de l'Ordre JUS/2170/2015, de 14 d'octubre, per la qual s'estableixen les bases comunes i en la base huitena de les respectives ordres de convocatòria.  
  
  
Quart  
De conformitat amb el que disposa la disposició desena de l'Orde JUS/2170/2015, de 14 d'octubre, per la qual s'estableixen les bases comunes que regiran els processos selectius per a ingrés o accés als cossos de funcionaris al servici de l'Administració de Justícia, els aspirants exclosos disposaran d'un termini de 10 dies hàbils, comptats a partir de l'endemà de la publicació d'aquesta ordre en el Boletín Oficial del Estado, per a esmenar el defecte que haja motivat la seua exclusió o la seua omissió, circumstància que, si és el cas, donarà origen a l'oportuna rectificació de les llistes d'admesos.  
Els que no esmenen l'exclusió ni al·leguen l'omissió dins del termini, justificant el seu dret a ser admesos, en seran definitivament exclosos.  
  
Madrid, 28 de març de 2016. El ministre de Justícia, p. d. (Ordre JUS/696/2015, 16 d'abril), el director general de Relacions amb l'Administració de Justícia: Ricardo Gonzalo Conde Díez.  
  
Causes d'exclusió provisionals  
  
A No presentar model d'instància normalitzat.  
B Absència de firma en la instància, o no omplir dades personals essencials de la instància  
C Presentar instància fora de termini o data no llegible.  
D No abonar taxa d'examen, abonar-la fora de termini, o no constar certicació mecànica, o si no n'hi ha segell, firma i data de l'entitat col·laboradora en què es realitza l'ingrés.  
E Pagament insuficient taxa d'examen.  
F No presentar certificat del Servei Públic d'Ocupació Estatal en els termes de les bases comunes de les convocatòries.  
G No presentar declaració jurada o promesa de no tindre rendes mensuals superiors al salari mínim. interprofessional o presentar-la no d'acord amb les bases comunes de les convocatòries.  
H No acreditar condició legal i grau de discapacitat segons bases comunes.  
I No acreditar categoria família nombrosa que corresponga.  
J No acreditar condició de víctima de terrorisme i/o parentiu amb aquesta, segons bases comunes de la convocatòria.  
K No tindre nacionalitat espanyola o no declarar que la té.  
L No tindre el títol exigit, no especificar-lo o no ser equivalent.  
M No tindre 16 anys d'edat, o 18 per a accedir al cos d'auxili judicial, o haver arribat a l'edat de jubilació forçosa, o no especificar data de naixement.  
N No especificar el cos o sistema d'accés o optar per més d'una seu d'examen o sistema d'accés en la mateixa convocatòria.  
  
O Optar per un àmbit, seu d'examen o sistema d'accés no convocat, o no expecificar la seu d'examen.